যুবওক্রীড়াবিষয়কমন্ত্রক
২০২২ কমনওয়েলথ ক্রীড়া প্রতিযোগিতার সপ্তম দিনে প্যারা-পাওয়ার লিফটিং-এ ভারতের সুধীরের ঐতিহাসিক স্বর্ণ পদক জয় এবং পুরুষদের লং জাম্পে শ্রীশঙ্করের রৌপ্য পদক জয়
নয়াদিল্লি, ৫ আগস্ট ২০২২
কমনওয়েলথ ক্রীড়া প্রতিযোগিতার সপ্তম দিনে ভারতের সুধীর প্যারা-পাওয়ার লিফটিং-এ স্বর্ণ পদক জয় করে এক ইতিহাস সৃষ্টি করেছেন। ভিন্নভাবে সক্ষম ২৭ বছর বয়সী সুধীর প্যারা-স্পোর্টস-এ ভারতের প্রথম পদক জয় করেছেন। পুরুষদের লং জাম্পে মুরলী শ্রীশঙ্কর রৌপ্য পদক জয় করেছেন। এর ফলে ভারত ছয়টি সোনা, সাতটি রূপো ও সাতটি ব্রোঞ্জ জিতে মোট ২০টি পদক লাভ করেছে। রাষ্ট্রপতি শ্রীমতী দ্রৌপদী মুর্মু, প্রধানমন্ত্রী শ্রী নরেন্দ্র মোদী, কেন্দ্রীয় ক্রীড়ামন্ত্রী শ্রী অনুরাগ ঠাকুর সহ দেশের প্রতিটি প্রান্তের মানুষ পদক জয়ীদের সাফল্যের জন্য তাঁদের অভিনন্দন জানিয়েছেন।
রাষ্ট্রপতি দ্রৌপদী মুর্মু স্বর্ণ পদক জয়ের জন্য সুধীরকে অভিনন্দন জানিয়ে এক ট্যুইট বার্তায় বলেছেন,
“#CommonwealthGames-এ প্যারা-পাওয়ার লিফটিং-এ স্বর্ণ পদক জয়ের মাধ্যমে ঐতিহাসিক সাফল্য অর্জনের জন্য সুধীরকে অভিনন্দন। আপনার মানসিকতা ও অধ্যবসায়ের জন্য আপনি পদক জয় করেছেন যা ভারতের জন্য গৌরবের। ভবিষ্যতে আপনার আরও সাফল্য কামনা করি।”
https://twitter.com/rashtrapatibhvn/status/1555374160825962497
ক্রীড়াবিদ শ্রীশঙ্করকে অভিনন্দন জানিয়ে রাষ্ট্রপতি আরও একটি ট্যুইট বার্তায় বলেছেন, “কমনওয়েলথ ক্রীড়া প্রতিযোগিতায় লং জাম্পে রৌপ্য পদক জয়ের জন্য শ্রীশঙ্করকে অভিনন্দন। আপনার লম্বা দৌড় কমনওয়েলথ ক্রীড়া প্রতিযোগিতার এই ইভেন্টে ভারতকে প্রথম পদক এনে দিয়েছে। এই যুগান্তকারী সাফল্য যুব সম্প্রদায় সহ অগণিত ভারতবাসীকে অনুপ্রাণিত করবে।”
https://twitter.com/rashtrapatibhvn/status/1555387849260007424?s=20&t=t-MXIcHvWQWXmmIRENUm_Q
প্রধানমন্ত্রী শ্রী নরেন্দ্র মোদী সুধীরের স্বর্ণ পদক জয়ে অভিনন্দন জানিয়ে এক ট্যুইট বার্তায় বলেছেন,
“২০২২-এর কমনওয়েলথ ক্রীড়া প্রতিযোগিতায় প্যারা-স্পোর্টস বিভাগে সোনা জিতে সুধীর দুর্দান্ত শুরু করেছেন। মর্যাদাপূর্ণ স্বর্ণপদক জয়ের মধ্য দিয়ে তাঁর অধ্যবসায় ও একনিষ্ঠ মনোভাবের প্রতিফলন পাওয়া যায়। তিনি সবসময়ই ভালো খেলে থাকেন। ভবিষ্যতে তাঁর আরো সাফল্য কামনা করি”।
https://twitter.com/narendramodi/status/1555387305430761472?s=20&t=BCuht8GPVWcmErAcvehRIQ
মুরলী শ্রীশঙ্করকে অভিনন্দন জানিয়ে এক ট্যুইট বার্তায় প্রধানমন্ত্রী বলেছেন, “কমনওয়েলথ ক্রীড়া প্রতিযোগিতায় এম শ্রীশঙ্করের রৌপ্যপদক জয় দারুণ খবর। দীর্ঘদিন পর কমনওয়েলথ ক্রীড়া প্রতিযোগিতায় পুরুষদের লংজাম্পে ভারত পদক জয় করল। তাঁর এই সাফল্য আগামীদিনে ভারতীয় ক্রীড়াবিদদের এগিয়ে যেতে উৎসাহিত করবে। তাঁকে অনেক অভিনন্দন। আগামীদিনে তিনি তাঁর সাফল্যের ধারা অব্যাহত রাখুন, এই কামনা করি”।
https://twitter.com/narendramodi/status/1555386315025555456?s=20&t=6I1oyYThgH785bCsq9IIbg
কেন্দ্রীয় ক্রীড়ামন্ত্রী শ্রী অনুরাগ সিং ঠাকুর সুধীরকে অভিনন্দন জানিয়ে আরও একটি ট্যুইট বার্তায় বলেছেন, “২০২২-এর কমনওয়েলথ প্রতিযোগিতায় প্যারা-স্পোর্টস-এ সুধীর ভারতের জন্য প্রথম পদক এনে দিয়েছেন। প্রথম কমনওয়েলথ ক্রীড়া প্রতিযোগিতায় অংশ নিয়ে পদক জয়ের জন্য আপনাকে অভিনন্দন। বিশ্বের দরবারে হরিয়ানার আরও এক ক্রীড়াবিদ সাফল্যের নজির গড়লেন। আজ যে দক্ষতা ও মানসিকতা আপনার মধ্য দিয়ে প্রদর্শিত হয়েছে তার মাধ্যমে সারা বিশ্ব দেখল চ্যাম্পিয়ন হতে গেলে কি কি বৈশিষ্ট্য থাকা দরকার।”
https://twitter.com/ianuragthakur/status/1555329585570426880?s=20&t=tUh9yAG5xRAVin-iKVTlDw
মুরলী শ্রীশঙ্করকে অভিনন্দন জানিয়ে শ্রী সিং এক ট্যুইট বার্তায় বলেছেন, “২০২২-এর কমনওয়েলথ প্রতিযোগিতায় পদক জয়ের জন্য এম শ্রীশঙ্করকে অভিনন্দন। চার দশক পরে লং জাম্পে ভারতের পদক জয় নিঃসন্দেহে ক্রীড়া জগতের জন্য একটি ঐতিহাসিক দিন। এই পদক প্রাপ্তির মধ্য দিয়ে ক্রীড়া জগতে ভারতের উত্থানকে আপনি আরও শক্তিশালী করেছেন। আগামীদিনে আমি কাছ থেকে এরকম আরও সাফল্য কামনা করি।”
https://twitter.com/ianuragthakur/status/1555329727337967618?s=20&t=DD0fKEif1uVlEQaphvPHnQ
মুরলী শ্রীধরের সাফল্য সম্পর্কে জানতে নিচের লিঙ্কে ক্লিক করুন - https://static.pib.gov.in/WriteReadData/specificdocs/documents/2022/aug/doc20228581401.pdf
(PG/CB/DM